NORAKSTS

|  |  |
| --- | --- |
| 27.04.2023. | Nr.4/6 |

###### GROZĪJUMI JELGAVAS PILSĒTAS DOMES 2017. GADA 21. SEPTEMBRA LĒMUMĀ NR.11/19 “JELGAVAS PILSĒTAS DOMES DZĪVOKĻU KOMISIJAS NOLIKUMA APSTIPRINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Lai veicinātu būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem, 2022. gada 14. jūlijā izdoti Ministru kabineta noteikumi Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros”, kuros noteikts, ka dzīvokļi tiek izīrēti mājsaimniecībām, kas ir reģistrētas rindā atbilstoši pašvaldību saistošo noteikumu ietvaros noteiktajai izīrēšanas kārtībai.

Ievērojot minēto ir sagatavoti Jelgavas valstspilsētas pašvaldības 2023. gada 27. aprīļa saistošie noteikumi Nr.23-6 “Par dzīvokļu izīrēšanas kārtību zemas īres maksas dzīvojamās mājās Jelgavā” (turpmāk – Saistošie noteikumi). Saistošajos noteikumos paredzēts, ka lēmumu par mājsaimniecības un kooperatīvās sabiedrības biedra reģistrēšanu vai izslēgšanu no pašvaldības īres dzīvokļu reģistra, kā arī lēmumu par atļauju slēgt dzīvokļa īres līgumu pieņem Jelgavas valstspilsētas pašvaldības Dzīvokļu komisija. Līdz ar to, lai varētu īstenot Saistošo noteikumu izpildi, ir nepieciešams papildināt Jelgavas valstspilsētas pašvaldības Dzīvokļu komisijas (turpmāk – Komisija) nolikumā noteiktās Komisijas funkcijas.

Saskaņā ar Pašvaldību likuma 10. panta pirmās daļas 9.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2017. gada 21. septembra lēmumā Nr.11/19 “Jelgavas pilsētas domes Dzīvokļu komisijas nolikuma apstiprināšana” (turpmāk – Lēmums) un tā pielikumā “Jelgavas valstspilsētas pašvaldības Dzīvokļu komisijas nolikums” (turpmāk – Nolikums) šādus grozījumus:

1. Aizstāt Lēmuma nosaukumā un Lēmuma 1. punktā vārdus “pilsētas domes” ar vārdiem “valstspilsētas pašvaldības”.
2. Izteikt Nolikuma 1. punktu šādā redakcijā:

“1. Jelgavas valstspilsētas pašvaldības Dzīvokļu komisijas (turpmāk tekstā – Komisija) darbības mērķis ir risināt jautājumus, kas saistīti ar dzīvojamo telpu izīrēšanu un pieņemt lēmumus par:

* 1. pašvaldības palīdzības sniegšanu dzīvokļa jautājumos Jelgavas valstspilsētas iedzīvotājiem un kvalificētiem speciālistiem;
  2. pašvaldības administratīvajā teritorijā esošo zemas īres maksas dzīvojamo māju dzīvokļu izīrēšanu mājsaimniecībām un kooperatīvo sabiedrību biedriem”.

1. Papildināt Nolikumu ar 4.14. un 4.15. apakšpunktu šādā redakcijā:

“4.14. par mājsaimniecības un kooperatīvās sabiedrības biedra reģistrēšanu vai izslēgšanu no Pašvaldības īres Dzīvokļu reģistra;

4.15. par atļauju slēgt nekustamā īpašuma attīstītājam ar mājsaimniecību vai kooperatīvās sabiedrības biedru dzīvokļa īres līgumu.”

1. Lēmums stājas spēkā pēc Jelgavas valstspilsētas pašvaldības 2023. gada 27. aprīļa saistošo noteikumu Nr.23-6 “Par dzīvokļu izīrēšanas kārtību zemas īres maksas dzīvojamās mājās Jelgavā” spēkā stāšanās.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī